CELEX: 32020R0128
Language: ro
Date: 2019-11-25 00:00:00
Title: Regulamentul delegat (UE) 2020/128 al Comisiei din 25 noiembrie 2019 de modificare a anexei II la Regulamentul (UE) nr. 978/2012 al Parlamentului European și al Consiliului de aplicare a unui sistem generalizat de preferințe tarifare

31.1.2020   
               
               
                  RO
               
               
                  Jurnalul Oficial al Uniunii Europene
               
               
                  L 27/6
               
            
         REGULAMENTUL DELEGAT (UE) 2020/128 AL COMISIEI
         din 25 noiembrie 2019
         de modificare a anexei II la Regulamentul (UE) nr. 978/2012 al Parlamentului European și al Consiliului de aplicare a unui sistem generalizat de preferințe tarifare
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 978/2012 al Parlamentului European și al Consiliului din 25 octombrie 2012 de aplicare a unui sistem generalizat de preferințe tarifare și de abrogare a Regulamentului (CE) nr. 732/2008 (1) al Consiliului, în special articolul 5 alineatul (3),
         întrucât:
         
                     (1)
                  
                  
                     Articolul 4 din Regulamentul (UE) nr. 978/2012 al Parlamentului European și al Consiliului stabilește criteriile de acordare a preferințelor tarifare în temeiul regimului general al Sistemului generalizat de preferințe („SGP”).
                  
               
                     (2)
                  
                  
                     Articolul 4 alineatul (1) litera (a) din Regulamentul (UE) Nr. 978/2012 prevede că o țară care a fost clasificată de Banca Mondială ca având venituri mari sau venituri medii-superioare timp de trei ani consecutivi, imediat înainte de actualizarea listei țărilor beneficiare, nu mai beneficiază de SGP.
                  
               
                     (3)
                  
                  
                     Lista țărilor care beneficiază de SGP menționat la articolul 1 alineatul (2) litera (a) din Regulamentul (UE) nr. 978/2012 este stabilită în anexa II la regulamentul respectiv. În temeiul articolului 5 alineatul (2) din Regulamentul (UE) nr. 978/2012, Comisia ar trebui să revizuiască anexa II până la data de 1 ianuarie a fiecărui an, pentru a modifica statutul țărilor enumerate în conformitate cu criteriile prevăzute la articolul 4.
                  
               
                     (4)
                  
                  
                     În conformitate cu articolul 5 alineatul (2) litera (a) din Regulamentul (UE) nr. 978/2012, țările și operatorii economici care beneficiază de SGP ar trebui să dispună de suficient timp pentru a se adapta în bune condiții la schimbarea statutului țării în ceea ce privește SGP. În consecință, regimul SGP ar trebui să se aplice în continuare timp de un an de la data intrării în vigoare a unei modificări a statutului unei țări, în temeiul articolului 4 alineatul (1) litera (a) din Regulamentul (UE) nr. 978/2012.
                  
               
                     (5)
                  
                  
                     Nauru, Samoa și Tonga au fost clasificate de Banca Mondială ca țări cu venituri medii-superioare în 2017, 2018 și 2019. În consecință, ele nu mai îndeplinesc condițiile pentru acordarea statutului de țară beneficiară a SGP în temeiul articolului 4 alineatul (1) litera (a) și ar trebui să fie eliminate din anexa II la Regulamentul (UE) nr. 978/2012. Regimul SGP pentru țările respective ar trebui să continue timp de un an de la data intrării în vigoare a deciziei de eliminare a acestor țări din anexa II la Regulamentul (UE) nr. 978/2012. Prin urmare, din motive de simplitate și de securitate juridică, Nauru, Samoa și Tonga ar trebui să fie eliminate din anexa II începând de la 1 ianuarie 2021,
                  
               ADOPTĂ PREZENTUL REGULAMENT:
         
            Articolul 1
            În anexa II la Regulamentul (UE) nr. 978/2012, următoarele țări și codurile alfabetice corespunzătoare se introduc în coloanele A și, respectiv, B:
            
               
                           „NR
                        
                        
                           Nauru
                        
                     
                           WS
                        
                        
                           Samoa
                        
                     
                           TO
                        
                        
                           Tonga”
                        
                     
         
         
            Articolul 2
            Prezentul regulament intră în vigoare la 1 ianuarie 2020.
            Articolul 1 se aplică de la 1 ianuarie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 noiembrie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  Regulamentul (UE) nr. 978/2012 al Parlamentului European și al Consiliului din 25 octombrie 2012 de aplicare a unui sistem generalizat de preferințe tarifare și de abrogare a Regulamentului (CE) nr. 732/2008 al Consiliului (JO L 303, 31.10.2012, p. 1).